देश के एक छोर से दूसरे छोर जाने वाली स्पेशल ट्रेन 27 फरवरी से होगी शुरू, इन दो शहरों को जोड़ेगी
देश के एक छोर से दूसरे छोर तक आने-जाने वाली स्पेशल ट्रेन 27 फरवरी से अगली सूचना आने तक के लिए शुरू होने वाली है। दक्षिण रेलवे (Southern Railway) ने ट्वीट कर इसकी जानकारी दी है।
Indian Railways: देश के एक छोर से दूसरे छोर तक आने-जाने वाली स्पेशल ट्रेन 27 फरवरी से अगली सूचना आने तक के लिए शुरू होने वाली है। दक्षिण रेलवे (Southern Railway) ने ट्वीट कर इसकी जानकारी दी है। दक्षिण रेलवे ने ट्वीट में लिखा, "डिब्रूगढ़-कन्याकुमारी-डिब्रूगढ़ साप्ताहिक ट्रेन की बुकिंग दक्षिण रेलवे बुधवार से शुरू करेगा।" इस ट्वीट में इसके साथ ही ट्रेन की टाइमिंग भी इंफो ग्राफिक्स के जरिए बताई गई है।दक्षिण रेलवे द्वारा दी गई जानकारी के अनुसार, ट्रेन संख्या 05906 डिब्रूगढ़-कन्याकुमारी साप्ताहिक सुपरफास्ट स्पेशल ट्रेन 27 फरवरी से हर शनिवार शाम 07.25 बजे डिब्रूगढ़ से रवाना होगी और चौथे दिन रात 10 बजे कन्याकुमारी पहुंचेगी। वहीं, वापसी में ट्रेन संख्या 05905 कन्याकुमारी-डिब्रूगढ़ साप्ताहिक सुपरफास्ट स्पेशल ट्रेन 4 मार्च से हर गुरुवार शाम 05.30 बजे कन्याकुमारी से रवाना होगी और चौथे दिन 10.50 बजे डिब्रूगढ़ पहुंचेगी।उत्तर रेलवे (Northern Railway) ने भी नई स्पेशन ट्रेनों को शुरू करने का ऐलान (New Special Trains announced) किया है। उत्तर रेलवे ने प्रेस विज्ञाप्ति जारी कर बताया कि यात्रियों की सुविधा के लिए लखनऊ-छपरा, छपरा-फर्रूखाबाद, दिल्ली-जोधपुर, लखनऊ-चंडीगढ तथा अहमदाबाद-श्रीमाता वैष्णों देवी कटड़ा के बीच स्पेशल ट्रेनें चलाई जा रही हैं। यह सभी ट्रेनें पूरी तरह से आरक्षित होंगी।